PODATKI O RAZPISU
1. Predmet naročila
Predmet naročila je grafično oblikovanje letnega poročila družbe Elektro Maribor d. d. za leto 2025, in sicer za pripravo celovite grafične zasnove, postavitve, vizualne identitete ter priprave dokumenta za digitalno in tiskano različico. Letno poročilo obsega poslovni del, računovodski del in trajnostno poročilo.
2. Namen letnega poročila
Naročnik želi zagotoviti sodobno, strokovno in pregledno predstavitev poslovanja ter trajnostnih in finančnih rezultatov družbe za leto 2025. Letno poročilo je namenjeno regulatorjem, poslovnim partnerjem, zaposlenim, strokovni javnosti in drugim deležnikom, zato mora biti vsebinsko jasno, oblikovno celovito in komunikacijsko učinkovito.
3. Splošne zahteve
Izvajalec mora:
· pripraviti celovito grafično zasnovo letnega poročila,
· zagotoviti oblikovno in vsebinsko usklajenost vseh treh delov poročila,
· ustvariti vizualno identiteto, ki bo odražala poslanstvo in strateško usmeritev družbe Elektro Maribor,
· zagotoviti visoko raven preglednosti in berljivosti,
· pripraviti digitalno interaktivno različico za spletno objavo ter PDF različico za print.
4. Tematska in vizualna izhodišča
4.1 Osrednji koncept
Osrednji vizualni in tematski element poročila mora biti električno distribucijsko omrežje ter procesi njegovega vzdrževanja, nadgradnje in posodobitve. Zasnova mora prikazovati:
· pretok električne energije od vira do uporabnikov,
· vlogo distribucije kot ključnega elementa zanesljive oskrbe,
· povezovanje infrastrukture, zaposlenih in uporabnikov.

4.2 Fotografije in vizualni materiali
Izvajalec mora v poročilo vključiti:
· fotografije objektov in infrastrukture družbe,
· fotografije zaposlenih in ekip na terenu,
· vizualne elemente, ki poudarjajo povezanost z lokalnim okoljem.
Naročnik bo izvajalcu posredoval obstoječe fotografske materiale, izvajalec pa lahko doda dodatne.
4.3 Tipografija in barvna shema
· Tipografija mora biti sodobna, jasna in berljiva v vseh formatih.
· Barvna shema mora izražati vrednote družbe: odgovornost, kakovost in povezanost.
· Oblikovanje mora biti minimalistično, pregledno in moderno.
5. Vizualizacija podatkov
Izvajalec mora zasnovati grafične prikaze, ki omogočajo:
· hitro razumevanje ključnih informacij (kazalniki poslovanja, investicije, rezultati),
· intuitivne in sodobne infografike,
· poudarjene ključne številke, pomembne dosežke in mejnike ter jasne prikaze časovnih trendov.
6. Strateški poudarki leta 2025
V poročilu morajo biti jasno izpostavljeni:
· projekti in investicije v posodobitev omrežja,
· ukrepi za povečanje zanesljivosti oskrbe,
· trajnostne pobude in dosežki,
· prispevek družbe lokalnim skupnostim,
· ključni poslovni rezultati in mejniki leta.

7. Zahteve za digitalno različico
Digitalna različica letnega poročila mora biti:
· interaktivna, s hiperpovezavami in logično navigacijo,
· tehnično prilagojena za uporabo na računalnikih, tablicah in mobilnih napravah,
· skladna z vizualno zasnovo PDF različice.
8. Zahteve za PDF različico
PDF različica mora:
· biti pripravljena za kakovosten print in arhiviranje,
· ohraniti enotno grafično podobo in strukturo,
· vključevati vso vsebino v enotnem, oblikovno usklajenem dokumentu.
9. Pričakovanja glede sodelovanja in izvedbe
Izvajalec mora:
· upoštevati vsebine, predloge in usmeritve naročnika,
· sodelovati z naročnikovimi oddelki, zlasti s področjem korporativnega komuniciranja in finančnim področjem,
· zagotoviti več vmesnih pregledov in več možnosti popravkov,
· predložiti primer razširjenega osnutka grafične zasnove (»layout sample«) pred dokončno pripravo poročila.
10. Končni rezultat
Končni rezultat vključuje:
· popolnoma oblikovano letno poročilo v digitalni interaktivni verziji,
· oblikovna prilagoditev za angleško verzijo poročila,
· popolnoma oblikovano letno poročilo v PDF formatu za print v obliki pokončnega A4 formata,
· pretvorbo letnega poročila v xHTML obliko za elektronsko poročanje.


RAZPISNI OBRAZEC - dodatno

1. PODATKI O PONUDNIKU

Naziv ponudnika: ______________________________________________
Kontaktna oseba: ______________________________________________
Kontaktni telefon: ______________________________________________
Kontaktna e-pošta: ______________________________________________

2. TEHNIČNA PONUDBA
3.1 Predlagana grafična zasnova (osnutek)
Ponudnik priloži - prikaže:
· vizualni predlog naslovnice letnega poročila,
· primer notranje postavitve (vsaj 2 različni notranji strani),
· primer infografike zasnovane posebej za ta razpis,
· tipografsko zasnovo,
· barvno shemo,
· grafične elemente in vizualno nit,
· pristop k prikazu električnega omrežja in strateških vsebin.


3. FINANČNA PONUDBA (izpolni ponudnik)

	količina
	em
	Naziv blaga / storitve / gradnje
	cena/em
	Cena skupaj brez DDV

	1.
	1
	kos
	Kreativna zasnova digitalnega letnega poročila (vključno s pripravljenimi besedili za predelne strani in poudarke ter pripravo idejnih zasnov za več infografik)
	
	

	2.
	1
	kos
	Idejna zasnova in oblikovanje naslovnice in zadnje strani
	
	

	3.
	1
	kos
	Idejna zasnova in oblikovanje tipičnih notranjih strani (z grafi, tabelami, slikami in besedilom)
	
	

	4.
	250
	str
	Oblikovna prilagoditev za angleško verzijo poročila
	
	

	5.
	1
	kos
	Priprava digitalne verzije dokumenta za objavo na spletni strani (slovenska in angleška različica)
	
	

	6.
	1
	kos
	Priprava pdf verzije dokumenta za print/tisk (slovenska in angleška različica), ki ima obliko pokončnega A4 formata
	
	

	7.
	1
	kpl
	Izdelava avtorskih fotografij – do 20 
	
	

	8.
	1
	kos
	Vodenje in koordinacija projekta
	
	

	9.
	250
	str
	Oblikovalska realizacija poročila (vključena tudi izvedbena grafična realizacija), korekture
	
	

	10.
	1
	kos
	Pretvorba nerevidiranega letnega poročila in končnega revidiranega letnega poročila v xHTML obliko za elektronsko poročanje
	
	



Skupna cena brez DDV: ______________________________________________
DDV: ______________________________________________
Cena z DDV: ______________________________________________
Ponudnik izjavlja, da je cena fiksna in velja za celotno izvedbo naročila. V ponudbo so vključeni vsi stroški.

4. REFERENCE

Ponudnik navede najmanj 2 relevantni referenci s področja oblikovanja letnih poročil oz. podobnih publikacij podjetij v Sloveniji, ki imajo vsaj 100 zaposlenih.
Reference naj se nanašajo na zadnjih 5 let.

Referenca 1:
Naročnik: ______________________________________________
Projekt: ______________________________________________
Leto izvedbe: ______________________________________________
Opis projekta: ______________________________________________

Referenca 2:
Naročnik: ______________________________________________
Projekt: ______________________________________________
Leto izvedbe: ______________________________________________
Opis projekta: ______________________________________________



5. OCENJEVALNA MERILA

Ocenjevanje ponudb bo izvedeno na podlagi ekonomsko najugodnejše ponudbe, oblikovane s kombinacijo meril kakovosti in cene. Najvišje možno število točk je 100.

1. Cena ponudbe (40 točk)
Cena se vrednoti po linearni formuli, kjer najnižja ponudbena cena prejme 40 točk, ostale pa sorazmerno manj.
Formula:
( najnižja cena / ponudbena cena ) × 40
Razpon točk: 0–40

2. Kakovost predlagane grafične zasnove – koncept (30 točk)
Ocenjuje se predložena osnutkovna grafična zasnova, ki mora biti prilagojena naravi letnega poročila Elektro Maribor, s poudarkom na:
· jasnosti in preglednosti zasnove,
· vizualni logiki strukturiranja poslovnega, računovodskega in trajnostnega dela,
· skladnosti z osrednjo vizualno nitjo – električnim distribucijskim omrežjem,
· sodobnih grafičnih prijemih, barvnih poudarkih in tipografiji.
Razpon točk: 0–30

3. Kakovost rešitve za vizualizacijo podatkov (30 točk)
Ponudnik mora predložiti primer lastne infografike in grafičnega prikaza podatkov, pri čemer se ocenjuje:
· inovativnost,
· jasnost komunikacije podatkov,
· berljivost na tiskani in digitalni verziji,
· skladnost s pričakovanim slogom poročila.
Razpon točk: 0–30
Točke se seštevajo. Ocenjuje se na podlagi prejetih kreativnih predlogov. Ocenjuje jih naročnik po lastni presoji. Ponudnik se s tem strinja.

Naročnik bo izbral najboljšega ponudnika na podlagi meril naročnika.

6. PRILOGE (navedi)

Priloga 1: Osnutek grafične zasnove
Priloga 2: Primer infografike in grafičnega prikaza podatkov
Priloga 3: Reference
Priloga 4: Drugo

